ഓസ്ട്രേലിയന് താരങ്ങള്ക്ക് വിക്കറ്റ് വേണ്ട, അമ്ബയര് നല്കിയുമില്ല പക്ഷേ പൂനം സ്വയം പുറത്തായി മടങ്ങി Begin typing your search... X ഓസ്ട്രേലിയന് വനിതകള്ക്കെതിരായ ഏക ടെസ്റ്റ് മത്സരത്തില് ഇന്ത്യന് താരങ്ങള് ഒന്നടങ്കം കൈയടികള് നേടുകയാണ്. മികച്ച ബാറ്റിങ്ങിലൂടെ രണ്ടാം ദിനം ശക്തമായ നിലയില് എത്തിയ ഇന്ത്യക്കായി പിങ്ക് ബോള് ക്രിക്കറ്റില് സെഞ്ചുറി നേടുന്ന ആദ്യ വനിതാ താരമെന്ന റെക്കോഡ് സ്വന്തമാക്കിയ ഓപ്പണര് സ്മൃതി മന്ദാനയാണ് ഇന്ത്യയുടെ താരം. 216 പന്തുകളില് നിന്ന് സ്മ്യതി 127 റണ്സാണു നേടിയത്. 22 ബൗണ്ടറികളും ഒരു സിക്സുമടങ്ങിയതായിരുന്നു ഇന്നിങ്സ്. എന്നാല് സ്മൃതിക്കൊപ്പം ക്രിക്കറ്റ് പ്രേമികളുടെ ഒന്നടങ്കം കൈയടി നേടുന്ന മറ്റൊരു ഇന്ത്യന് താരം കൂടിയുണ്ട്. മധ്യനിരയില് 165 പന്തുകളില് നിന്ന് 36 റണ്സ് നേടി ഇന്ത്യക്ക് കരുത്തുറ്റ അടിത്തറ സമ്മാനിച്ച പൂനം റൗത്ത്. മികച്ച സ്പോര്ട്സ്മാന് സ്പിരിറ്റിന്റെ പേരിലാണ് പൂനം അഭിനന്ദനങ്ങള് ഏറ്റുവാങ്ങുന്നത്. അമ്ബയര് ഔട്ട് വിളിക്കാതിരുന്നിട്ടും താന് പന്ത് എഡ്ജ് ചെയ്തെന്നു സ്വയം മനസിലാക്കി ക്രീസ് വിട്ടതാണ് പൂനത്തിനെ ആരാധകരുടെ പ്രിയപ്പെട്ടവളാക്കുന്നത്. ടെസ്റ്റിന്റെ രണ്ടാം ദിനമായ ഇന്നു ഇന്ത്യന് ഇന്നിങ്സിന്റെ 81ാം ഓവറിലായിരുന്നു സംഭവം. സോഫി മോളിന്യൂക്സ് എറിഞ്ഞ ഓവറിന്റെ നാലാം പന്തില് പൂനത്തെ വിക്കറ്റ് കീപ്പര് അലീസ ഹീലി ക്യാച്ച് ചെയ്തിരുന്നു. പന്ത് ബാറ്റില് തട്ടിയോ ഇല്ലയോ എന്ന സംശയം ഉണ്ടായിരുന്നതിനാല് ഓസ്ട്രേലിയന് താരങ്ങള് പേരിന് മാത്രമാണ് അപ്പീല് ചെയ്തത്. അമ്ബയര് അതൊട്ട് അനുവദിച്ചുമില്ല. ഓസ്ട്രേലിയന് താരങ്ങള് അതിനായി സമ്മര്ദ്ദം ചെലുത്തിയതുമില്ല. ഇതോടെ ക്രീസില് തുടരാന് അവസരമുണ്ടായിരുന്നു പൂനത്തിന്. എന്നാല് ഏവരെയും ഞെട്ടിച്ചു പൂനം ക്രീസ് വിടുകയായിരുന്നു. തന്റെ ബാറ്റില് പന്ത് തട്ടിയിട്ടുണ്ടെന്ന് ഇന്ത്യന് താരത്തിന് ഉറപ്പുണ്ടായിരുന്നു. പിന്നീട് റീപ്ലേകളില് ഇക്കാര്യം വ്യക്തവുമായിരുന്നു. പൂനം ക്രീസ് വിട്ടപ്പോഴും അമ്ബയര് ഔട്ട് വിളിച്ചിരുന്നില്ല എന്നതാണ് രസകരം. പവലിയനിലേക്കുള്ള മടക്കത്തിനിടയില് താരം ഇടയ്ക്ക് അമ്ബയറെ തിരിഞ്ഞു നോക്കുന്നുമുണ്ടായിരുന്നു. സ്പോര്ട്സ്മാന് സ്പിരിറ്റിന്റെ മകുടോദാഹരണമായ ഈ പ്രവര്ത്തിയില് പൂനത്തെ എഴുന്നേറ്റു നിന്ന് കൈയടിച്ചാണ് ഇന്ത്യന് താരങ്ങള് സ്വീകരിച്ചത്. പൂനത്തിന്റെ ഈ പ്രവൃത്തി എല്ലാവര്ക്കും മാതൃകയാണെന്നു പിന്നീട് ഓസീസ് താരം ബേഥ് റൂണി പറഞ്ഞു. താനാണെങ്കില് ഇത്തരമൊരു അവസരത്തില് അംപയര് ഔട്ട് വിളിക്കാത്തതിനാല് സ്വയം പുറത്തുപോകില്ലെന്നും അവര് ചിരിയോടെ കൂട്ടിച്ചേര്ത്തു. പൂനത്തിന്റെ ഈ പ്രവൃത്തിയെ സോഷ്യല് മീഡിയയില് പാടി പുകഴ്ത്തുകയാണ് ഇന്ത്യന് ക്രിക്കറ്റ് പ്രേമികള്. TAGS: Popular X TAGS: